b'\n_START_ARTICLE_\nSasha Alexander\n_START_SECTION_\nLapsuus ja nuoruus\n_START_PARAGRAPH_\nAlexanderilla on serbialaiset ja italialaiset sukujuuret. H\xc3\xa4n aloitti n\xc3\xa4yttelemisen koulunsa n\xc3\xa4ytelmiss\xc3\xa4 seitsem\xc3\xa4nnell\xc3\xa4 luokalla. H\xc3\xa4n jatkoi n\xc3\xa4yttelemist\xc3\xa4 koko kouluajan l\xc3\xa4pi ja muutti New Yorkiin opiskellakseen n\xc3\xa4ytelmiss\xc3\xa4. Alexander on opiskellut Etel\xc3\xa4-Kalifornian yliopiston n\xc3\xa4yttelij\xc3\xa4koulussa.\n_START_SECTION_\nUra n\xc3\xa4yttelij\xc3\xa4n\xc3\xa4\n_START_PARAGRAPH_\nSasha Alexander on esiintynyt useissa televisiosarjoissa ja elokuvissa. H\xc3\xa4n teki elokuvadebyyttins\xc3\xa4 vuonna 1997, jolloin h\xc3\xa4n esiintyi kolmessa elokuvassa. Alexander tunnetaan parhaiten Caitlin "Kate" Toddin roolistaan televisiosarjassa NCIS Rikostutkijat, jossa h\xc3\xa4n n\xc3\xa4ytteli vuosina 2003\xe2\x80\x932005. Vuosina 2010\xe2\x80\x932016 h\xc3\xa4n oli toisessa p\xc3\xa4\xc3\xa4osassa kuolemansyyntutkijana nimelt\xc3\xa4 Maura Isles televisiosarjassa Rizzoli & Isles.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAlexander on naimisissa Sophia Lorenin pojan, ohjaaja Edoardo Pontin kanssa. Heill\xc3\xa4 on kaksi lasta: tyt\xc3\xa4r Lucia Sofia (s. 12. toukokuuta 2006) ja poika Leonardo Fortunato (s. 20. joulukuuta 2010.)'